རྩོམ་རིག་ནི་ཤེས་བྱ་སྣ་ཚོགས་ལས་གྲུབ་པ་ཞིག་ཡིན་པས།བདག་གིས་རྩོམ་རིག་གི་བྱ་བ་གཉེར་ན་དེ་བསྟུན་གྱི་ཤེས་བྱ་སྣ་ཚོགས་འཛོམ་དགོས།ཤེས་བྱ་དེ་དག་གཏིང་དཔག་པ་ཞིག་ཤེས་མི་ཐུབ་རུང་།མ་མཐར་གཅིག་ཀྱང་མི་ཤེས་པ་ལས་དགའ་བ་དང་།རྩོམ་རིག་གསར་རྩོམ་བྱེད་སྐབས་ཤེས་བྱའི་ཐད་ཉོག་བཤད་དམ་རྫུན་བཤད་མི་རྒྱག་པར་ཕན་ཁོ་ཐག་ཡིན་སྙམ་སྟེ།ང་རེབ་གོང་སེང་གེ་གཤོང་གི་ལྷ་བཟོ་གྲགས་ཅན་ཨ་ཁུ་སྐལ་བཟང་གི་སྐུ་མདུན་དུ་ཟླ་ངོ་གཅིག་གི་རིང་ལ་ལྷ་རིས་སྦྱང་དུ་སོང་མྱོང་ཞིང་།གཙང་དགོན་པའི་ཨ་ཁུ་རྒྱ་བྷོའི་སྐུ་མདུན་དུ་བོད་སྨནགཙོ་བོ་སྨན་རྩྭ་ངོས་འཛིན་སྦྱངས་པ་ཡིནསྦྱང་དུ་སོང་མྱོང་བར་མ་ཟད།མཚོ་སྔོན་པོ་རྟ་ནག་མ་རྒྱབ་ལུང་སྡེ་བར་སོང་སྟེ་ཟླ་ངོ་དྲུག་གི་རིང་ལ་ཨ་ཁུ་སྙིང་པོའིདྷི་ཚ་དགོན་པའི་དགེ་བཤེས་ཤིག་ཡིནསྐུ་མདུན་དུ་སྔགས་ཀྱི་བཀླག་ཐབས་དང་སྐུང་ཡིགཨ་ཁུ་བྱང་ཆུབཇོ་སྐོར་དགོན་པའི་གྲྭ་པ་རྒན་པ་ཞིག་ཡིནཀྱི་སྐུ་མདུན་དུ་སྐར་རྩིས།ཨ་ཁུ་དཔོན་རྒནརྟ་ནག་མའི་ལབ་རྩེ་བསྟོད་མཁན་གྱི་རྣལ་འབྱོར་བ་གྲུབ་པ་ཐོབ་འདུག་པ་ཞིག་ཡིནགྱི་སྐུ་མདུན་དུ་རྣལ་འབྱོར་བའི་ཆོ་ག་ཕྱག་ལེན་བཅས་སྦྱངས།ཡང་རེབ་གོང་གི་སྔགས་འཆང་དམ་པ་ཞིག་གི་སྐུ་མདུན་དུ་མོ་རྩིས་སྦྱང་དུ་སོང་སྐབས།སྔགས་འཆང་དམ་པ་དེས་བདག་ལ་མོ་རྩིས་ཀྱི་ལས་ཀ་འཇུ་མི་རུང་།མོ་རྩིས་ཀྱི་ལས་ཀར་འཇུས་ན་ཁ་བྱད་ཀྱིས་ཁྲིད་དེ་ཅི་བཤད་ཁ་ཐོག་ལ་འགྲོ་བ་ཞིག་ཏུ་འགྱུར་ཉེན་ཡོད་ཟེར།བདག་གིས་མོ་རྩིས་སྦྱངས་ཏེ་མོ་རྩིས་ཀྱི་ལས་ཀ་མི་བསྒྲུབ་ཁོ་ཐག་ཡིན་ཞེས་དམ་བཅས།དམིགས་ཡུལ་ཡོད་པ་ན་རྩམ་པ་ཟོས་ཤིང་ཇ་རྐྱང་འཐུང་བ།མཚམས་ལན་རེར་བྲོ་ག་ཆད་པ་སོགས་ཀྱི་དཀའ་བ་མྱངས་ཀྱང་སྡུག་སྣང་ཡོད་མ་མྱོང་།